Rikunarita-ORG/Wikinium huggingface dataset:
# Englɩsɩɩ kʊnʊŋ

Ɖenɖe pɔyɔɔdʋʋ Englɩsɩɩ kʋnʋŋ
**Englɩsɩɩ** tɔm kɛ Ɛndɩ-Erɔpʊ Caamaniki kʊnʊŋ. Kɩtɛ lɛ Angleterre, kʊñɔ lila kɛ Erɔpʊ nɛ hayɩ kɩŋ kʊnʊmɩŋ taa, tɛtʊ ŋdʊ tɩtɛ Angles nɛ Saxons nɛ Frisons. Fransɩɩ tʊ nɛ Normand tʊ yebi na se Englisɩɩ tɔm yɔɔkʊʊ nɛ tɩ-tʊzʊʊ ɛwɛɛ camɩyɛ. Roma taa kʊnʊmɩŋ wɩzii Englisɩɩ mbʊ pʊyɔɔ yɔ, Latɛŋ masɩ nɛ Arabɩɩ masɩ palakina tʊmɩyɛ.

Englisɩɩ tɔm kɛ kʊnʊŋ sɔsɔʊ kɛ Kewiyaɣ Kɩkpɛndaɣ (Royaume-Uni) ɛjaɖɛ taa nɛ Irlandɩ ɛjaɖɛ taa nɛ ajɛyɛ sakɩyɛ wena lɩm cɔyɛ nɛ pɩta yɔ a-daa ɛzɩ Man lɩm taa ɛjaɖɛ nɛ Anglo-Nɔrɩmandɩɩ lɩm taa ɛjaɖɛ yɔ. Englisɩɩ tɔm kɛ kʊnʊŋ ŋgʊ mba palʊlɩ-wɛ ɛjaɖɛ ndɩ ɖɩtaa yɔ pɔyɔɔdʊʊ. Nɛ ɖɩcɔŋna yɔ ɖɩnaɣ se kɩ-kɛ kʊnʊmɩŋ sɔsɔŋ taa kʊnʊŋ sɔsɔʊ kɛ ajɛyɛ naayɛ taa, ɛzɩ doo canaʊ yoma kpaʊ alʊwaatʊ taa ajɛyɛ wena Britaanikɩɩ mba kaa-ɖʊ ayɔ nesɩ yɔ, a-daa kɔyɔ Etaazuunii nɛ Kanadaa nɛ Ositraalii nɛ Seelandɩ-Kɩfalʊʊ (Nouvelle-Zélande), pɛkpɛndʊʊ yɛ lɛ payaa-yɛ se anglo-saxon ɛjaɖɛ, ɛlɛ padalɩzɩ hɩɖɛ ndɩ ɖɩ-tɔbʊʊ nɩʊ kaʊ.

Langues officielles en Afrique
Englisɩɩ tɔm kɛ kʊnʊŋ sɔsɔʊ yaa kɩlɛɛzɩɣ taa kʊnʊŋ kɛ ajɛyɛ sakɩyɛ taa pɩlɩna canaʊ Britaanikɩɩ ɛjaɖɛ yɔ paa ajɛyɛ ana ada anglo-saxon taa ñɩma ɛfɛyɩ kɔyɔ, ana yɔɔ Keniya nɛ Naajeeriya nɛ Hɔŋkɔŋ nɛ Ɛɛndɩ nɛ Pakisɩtanɩɩ. Ajɛyɛ sakɩyɛ wena Englisɩɩ tɔm kɛ kʊnʊŋ sɔsɔʊ yɔ agbɛnda ɖama kɛ Commonwealth taa, pa yee lɛɛna taa pɩtɛkɛ kɩyeke kɩkɛna kʊnʊŋ sɔsɔʊ kɔyɔ. Kɩkɛ ɖɔɖɔ kʊnʊŋ sɔsɔʊ kɛ nɛɛlɛ nɛ naaŋza weyi ɛkɛ kʊnʊmɩŋ sɔsɔŋ kɛ Eerɔpʊ ajɛyɛ kɩgbɛndʊʊ nɔɔ kʊɖʊmaɣ taa.

English as a foreign and second language in the EU and Turkey, 2005
Kedeŋga kpeekpe taa kʊnʊmɩŋ weyi pakɩlɩ yɔɔdʊʊ yɔ ɛtaa lɛ Englɩsɩɩ kɛ naadozo ŋgʊ yee ɖɩkpaɣ mba palʊlɩwɛ nɛ pɔyɔɔdʊʊ kʊ yɔ, Siinɩɩ kɛnɛ kajalaɣ ŋgʊ nɛ Ɛsɩpaañɔlɩ kɛ naalɛ ŋgʊ. Pamaɣzɩ se nɔnɔ taa kɩkɛ ajɛyɛ tɩŋga kʊnʊŋ mbʊ lɛ papaazɩɣ kʊ wɩlɩʊʊ ɛjaɖɛ kpeekpe taa ɛzɩ kʊnʊŋ kɩfalʊʊ. Kɩ-kɛ kʊnʊŋ ŋgʊ pakɩlɩ kʊ labɩnaʊ tʊmɩyɛ Ɛntɛrɩnɛtɩɩ yɔɔ yɔ. Englisɩɩ kɛ kʊnʊŋ siŋ kɛ kʊnʊmɩŋ sɔsɔŋ loɖo taa nɛ tʊmɩyɛ taa kʊnʊmɩŋ sɔsɔŋ naalɛ kɩ-nɛ Fransɩɩ kɛ kedeŋga kpeekpe ajɛyɛ kɩgbɛndʊ nɔɔ kʊɖʊmaɣ tʊmɩyɛ taa.

A TRADUIRE: Kabɩyɛ tɔm kpou taa, il y a 36 mots empruntés à l’anglais :

| Kabɩyɛ | Englɩsɩɩ |
| --- | --- |
| caama | German, Germany |
| cika | pickaxe |
| cɔɔcɩ | church |
| cɔkɩ | chalk |
| ɖɔkɔtɔ | doctor, hospital |
| fada | Catholic priest (pɩlɩna ‘father’) |
| filiki | brick |
| hama | hammer |
| hulisi | chief’s delegate (pɩlɩna ‘police’) |
| kaanʋ | can |
| kaɖasɩm | petrol (pɩlɩna ‘kerosene’) |
| kaɖɩka | office worker (pɩlɩna ‘clerk’) |
| kafinda | carpenter |
| kanɖʋ | hurricane lamp (pɩlɩna ‘candle’) |
| katapɩla | bulldozer (pɩlɩna ‘Caterpillar’) |
| kɔfɩ | coffee |
| kɔla | collar |
| kɔna | corner |
| laatriki | electricity |
| lɔɔɖɩyɛ | car, lorry, truck |
| lɔyaa | lawyer |
| mɛlɛ | boat, ship (pɩlɩna ‘mail’) |
| mɩnjɛsɩ | matches |
| paafʋ | basin (pɩlɩna ‘bath’) |
| payaa | avocado (pɩlɩna ‘pear’) |
| pɔɔlɩ | ball |
| pɔʋɖɛ | talcum powder |
| pɔyɩ | househelp (pɩlɩna ‘boy’) |
| rɔba | bucket (pɩlɩna ‘rubber’) |
| siliba | metal basin (pɩlɩna ‘silver’) |
| sɩsɩtaa | nun (pɩlɩna ‘sister’) |
| sɔɔja | soldier |
| sukuli | school |
| tɩla | tailor |
| waacɩ | watch |
| wisikii | whisky |
# Kewiyaɣ Kɩkpɛndaɣ

|  |
| --- |
| **Kewiyaɣ Kɩkpɛndaɣ** Royaume-Uni |
|  Kewiyaɣ Kɩkpɛndaɣ tɛlɛŋa  |
|

|  |  |
| --- | --- |
|  Kewiyaɣ Kɩkpɛndaɣ Kɩɖaʋ kɩdɛɛka |  Kewiyaɣ Kɩkpɛndaɣ Ɛjaɖɛ tɛ tampaɣ |

 |
| Tʋmɩyɛ taa kʋnʋmɩŋ: | . |
| Tɛtʋ sɔsɔtʋ: | . |
| Ɛjadɛ kɛ mbʋ yɔ: | Constitutional monarchy |
| Ɛjaɖɛ ñʋʋdʋ: | Charles 3 |
| Ɛjaɖɛ walanzɩ: | 242,495 km² |
| Samaɣ ñʋʋ: | 64,716,000 (2015) |
| Tɛtʋ hɔɔlʋʋ samaɣ ñʋʋ: | 255.6 km² |
| Internet nimaɣ: | . |

Kewiyaɣ Kɩkpɛndaɣ wɛ Eerɔpʋ nɛ wɩsɩ ɖɩɖʊyɛ hɔɔlʊʊ taa nɛ nabɛyɛ tɔŋ se ɛjaɖɛ nɖɩ ɖɩwɛ Eerɔpʋ nɛ hayi kiŋ. Krandɩ-Piretañɩ, Irɩlandɩ nɛ tɛtʊ ñabɩ ñabɩ ndʊ lɩm cɔ-tʊ nɛ pɩta yɔ pɩkpɛndɩna nɛ pala ɛjaɖɛ nɖɩ. Kewiyaɣ Kɩkpɛndaɣ nɛ Irilandɩ paka kamaɣ kʊɖʊmaɣ nɛ Atlantique teŋgu nɛ hayi kiŋ lɩŋgamʊʊ wɛna wɩsɩ ɖɩlɩyɛ taa. Hadɛ kiŋ lɛ Mansɩ nɛ wɩsɩ ɖɩɖʊyɛ taa lɛ, Irilandɩ teŋuu.

Ɛjaɖɛ ɖɩnɛ ɖɩ-walanzɩ taa makɩɣna 246 610 km2. Mbʊ labɩna nɛ pɔtɔŋ se nɖɩ lɛ ɛjaɖɛ 80 ñɩnɖɛ keteŋa kpeekpe taa walanzɩ taa nɛ pɩkɛ Eerɔpʋ taa kɔyɔ nɖɩ lɛ 11 ñɩnɖɛ. Kewiyaɣ Kɩkpɛndaɣ taa ɛyaa kpɛndɩ miliyɔɔnaa 65 nɛ nɖɩ lɛ ɛjaɖɛ nɖɩ ɖɩkɛ 22 ñɩnɖɛ keteŋga kpeekpe ɛjaya taa ɛyaa ɖɔʊ taa.

Ɛjaɖɛ nɖɩ ɖɩ-tɛtʊ sɔsɔtʊ yɔ Lɔndrɩ. Ɛsɩndaa wobu nɛ tɔsʊʊ hʊʊ taa lɛ, Kewiyaɣ Kɩkpɛndaɣ kɛlɛ kacalaɣ ɛjaɖɛ kɛ keteŋa kpeekpe taa.

Kewiyaɣ kɩkpɛndaɣ taa ajɛya kpɛnda naanza: Aŋgiletɛɛrɩ, Ekɔsɩ, Gaalɩ Ɛjaɖɛ nɛ Irilandɩ hayʊ kiŋ. Ɛjaɖɛ ɖɩnɛ ɖɩñɔ pɩnaɣ 1707 aliwaatʊ ndʊ Aŋgilitɛɛrɩ nɛ Ekɔsɩ pɛkpɛndaa yɔ.

Pɩkɔma pɩnaɣ 1801 Irilandɩ sɔzɩ ajɛya anɛ a-yɔɔ. Ɛjaɖɛ ɖɩnɛ ɖɩwɛ Eerɔpʋ ajɛya kɩkpɛndɩɣ ŋgbɛyɛ taa, Ajɛya wena ayɔɔɖɩɣ Englɩsɩɩ kʊnʊŋ yɔ a-ŋgbɛyɛ nɖɩ payaɣ se Commonwealth of Nations yɔ ɖɩ-taa ɖɔɖɔ, ɖɩwɛ Eerɔpʋ Lɔŋ-tasɩyaa ŋgbɛyɛ taa ɖɔɖɔ, G8 taa, G20 taa, OTAN ŋgbɛyɛ nɛ OCDE, OMC pa-taa nɛ ɛjaɖɛ nɖɩ ɖɩwɛ ONU taa ɖooo pɩnaɣ 1946.

|  |
| --- |
| **Eerɔpɩ** |
| Caama • Ɛsɩpaañɩ • Fatiikaŋ • Fransɩɩ • Hɔŋirii • Irɩlandɩ • Isilandɩ • Itaalii • Kewiyaɣ Kɩkpɛndaɣ • Krɛsɩ • Liechtenstein • Otirisi • Pɛliziki • Peyibaa • Piyeeloorusi • Pɔlɔɔñɩ • Pɔritigaalɩ • Puligari • Ruusii • Siloveni • Siloovaakii • Suwiisi • Sʊyɛdɩ • Ukurɛnɩ |